פרליטיטאן

פרליטיטאן (שם מדעי: Paralititan) הוא סוג של דינוזאור זאורופוד מהענף טיטאנוזאוריה שנודע בגודלו העצום וייתכן שהוא שייך למשפחת הסלטזאוריים. פרליטיטן חי בצפון אפריקה (שרידיו נתגלו במצרים) בתקופת הקרטיקון העליון, כ-98 עד 93 מיליון שנה לפני זמננו. פירוש שמו הוא "טיטאן הגאות" או "ענק הגאות". בכתבה של נשיונל ג'יאוגרפיק תואר הפרליטיטן כחיית היבשה השנייה בגודלה שחיה אי-פעם אך תיאור זה אינו מדויק. דינוזאור זה נקרא Paralititan stromeri, ופירוש שמו "טיטן הגאות של שטרומר". שם הסוג מורכב מהמילים היווניות "פרא" ו"הלוס" שפירושו "ליד הים" ו"טיטאן" על שם הטיטאנים מהמיתולוגיה היוונית. השם ניתן לו על ידי ג'ושוע סמית', מתיו למאנה, קנת' ג'. לאקוברה, פיטר דודסון, ג'ניפר ר. סמית, ג'ייסון פול, רוברט ג'יגנגק ויורי עטיה ב-2001 לכבוד ארנסט שטרומר, פלאונטולוג וגאולוג גרמני שגילה דינוזאורים באזור זה. מאובן הפרליטיטאן הראשון שנתגלתה היה עצם הזרוע באורך 1.69 מטר, גדול יותר מכל זאורופוד אחר שהיה ידוע אז, דבר שגרם לראש משלחת המחקר סמית' להכריס שמדובר ב"דינוזאור עצום בכל קנה מידה." מאז נתגלו מאובנים נוספים אך עדיין הפרליטיטאן ידוע מחומר מאובנים חלקי ביותר, דבר המקשה לדעת על גודלו ואורחות חייו. עם זאת, נעשו ניסיונות להעריך את גודלו: משקלו הוערך בכ-59 טון מטרי, דבר ההופך אותו לאחד הדינוזאורים הכבדים ביותר הידועים כיום, ואורכו הוערך כנע בין 26 ל-30 מטר. קנת' קרפנטר השתמש בסלטזאורוס כמודל לפרליטיטאן ועל ידי שינוי סקלה איזומטרי העריך את אורכו ב-26 מטר. מבנה גופו היה כנראה דומה לטיטאנוזאורים אחרים. הוא היה בעל חזה רחב, דבר שגרם לרווח גדול בין רגליו. ייתכן שהיה אף מכוסה באוסטאודרמים, קשקשי עצם מצופים בקרטין ששימשו כשריון גוף נגד טורפים. כמו יתר הזאורופודים, הוא היה אוכל צמחים. המאובנים של הפרליטיטאן שנמצאו מקורם בשלד של גווייה שנטרפה על ידי אוכלי נבלות. הוא נשמר בסלעי משקע שמקורם בגאות (מכאן שמו המדעי). בסלעים אלה נשמרו גם מאובני מנגרובים ששכנו בחוף הדרומי של ים תטיס. הפרליטיטאן הוא הדינוזאור הראשון שידוע שחי בביום של ביצות מנגרובים. הפרליטיטאן שימש כנראה טרף לקרכרודונטוזאורוס הענק. לצדו חיו גם התרופוד ספינוזאורוס והזאורופוד אג'יפטוזאורוס. דינוזאור זה הופיע בסדרה הכוכב דינוזאור שם נראה פרט צעיר שניצל על ידי העדר שלו מסרקוסוכוס וקרכרודונטוזאורוס. בנוסף הוא מופיע בסדרה מפלצות חוזרות לתחייה. מדיה וקבצים בנושא פרליטיטאן בוויקישיתוף Paralititan במדריך הדינוזאורים The Dino Directory של המוזיאון להיסטוריה של הטבע (לונדון) פרליטיטאן, באתר האנציקלופדיה של החיים (באנגלית) פרליטיטאן, באתר GBIF (באנגלית) Naish, Darren (2012). Planet Dinosaur : The Next Generation of Killer Giants. Firefly Books. p. 47. ISBN 978-1-77085-049-1. Roach, John (31 במאי 2001). "'Tidal Giant' Roamed Coastal Swamps of Ancient Africa". National Geographic News. Washington, D.C.: National Geographic Society. נבדק ב-31 בדצמבר 2012. {{cite journal}}: (עזרה) "Paralititan Stromeri". Paleobiology Database. נבדק ב-31 בדצמבר 2012. {{cite web}}: (עזרה) Smith, Joshua B.; Lamanna, M.C.; Lacovara, K.J.; Dodson, P.; Smith, J.R.; Poole, J.C.; Giegengack, R.; Attia, Y. (2001). "A Giant sauropod dinosaur from an Upper Cretaceous mangrove deposit in Egypt". Science. 292 (5522): 1704–1706. doi:10.1126/science.1060561. PMID 11387472. Burness, G.P. and Flannery, T. (2001). "Dinosaurs, Dragons, and Dwarfs: The Evolution of Maximal Body Size." Proceedings of the National Academy of Sciences, 98(25): 14518-14523. Carpenter, K. (2006). "Biggest of the Big: a Critical Re-evaluation of the Mega-sauropod Amphicoelias fragillimus." In Foster, J.R. and Lucas, S.G., eds., 2006, Paleontology and Geology of the Upper Jurassic Morrison Formation. New Mexico Museum of Natural History and Science Bulletin, vol. 36: pp. 131-138.